Document ID: 32006R1241

UREDBA KOMISIJE (ES) št. 1241/2006
z dne 17. avgusta 2006
o spremembi Uredbe (ES) št. 929/2006 glede razpoložljive količine, za katero se lahko vložijo zahtevki za uvozna dovoljenja za nekatere proizvode iz perutninskega mesa za obdobje od 1. oktobra do 31. decembra 2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (1),
ob upoštevanju Uredbe Komisije (ES) št. 1251/96 z dne 28. junija 1996 o odprtju in upravljanju tarifnih kvot v sektorju perutninskega mesa (2), in zlasti člena 5(5) Uredbe,
ob upoštevanju naslednjega:
(1)
V skladu s Sporazumom v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 (3), odobrenim s Sklepom Sveta 2006/333/ES (4), so bile spremenjene količine za kvote iz Uredbe (ES) št. 1251/96.
(2)
Zato je treba spremeniti Uredbo Komisije (ES) št. 929/2006 z dne 22. junija 2006 o določitvi obsega, v katerem se lahko sprejmejo zahtevki, vloženi junija 2006 za uvozna dovoljenja za nekatere proizvode iz sektorjev jajc in perutninskega mesa v skladu z uredbama (ES) št. 593/2004 in (ES) št. 1251/96 (5) in razpoložljive količine za obdobje od 1. oktobra do 31. decembra 2006 prilagoditi določenim v Prilogi I k Uredbi (ES) št. 1251/96 -
SPREJELA NASLEDNJO UREDBO:
Člen 1
Priloga k Uredbi (ES) št. 929/2006 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. avgusta 2006

Labels: 3
17